Source: https://media.klipingmap.com/html/view?filePath=2018/03/15/a09fed44-a1da-4516-b81c-bd113a5fa681&language=sl&topicGroupId=c5dd0ca4-4951-3cd3-915a-3de7993042f7&showHighlights=true&purpose=2&summaryType=auto_generated
Timestamp: 2018-10-19 02:15:15+00:00

Document:
Miro Cerar zaradi odločitve vrhovnega sodišča odstopil s položaja
POP TV, 14.3.2018, 24 UR ZVEČER, 22:15
MIRO CERAR: Spoštovane državljanke, spoštovani državljani. Država je danes v bistveno boljšem stanju kot leta 2014. Oblast vračam v vaše roke. Odločil sem se, da podam državnemu zboru Republike Slovenije svojo odstopno izjavo. To odločitev sem sprejel, ker je treba vedeti, kaj je prav in kaj je narobe. Gre za odgovornost, ki jo sprejemam in gre za odločitev, ki bi jo v takšni situaciji moral sprejeti vsak zaupanja vreden politik. Na volitvah boste vi, spoštovane državljanke in državljani in samo vi, tisti, ki boste sodili o tem, kaj je prav in kaj je narobe in kdo si zasluži vašo podporo. Kljub temu, da odstopam, pa vam sporočam, da bom do izvolitve nove vlade še vedno skrbel, da bo vlada opravljala vse tekoče in nujne zadeve in da bo Slovenija mirna in stabilna.
UROŠ SLAK: Dober večer. Tako se je po današnji odločitvi Vrhovnega sodišča, ki je prvič v zgodovini Slovenije razveljavilo referendum, odločil predsednik vlade Miro Cerar, ki pa je takrat povedal kar nekaj krepkih na račun Vrhovnega sodišča, ki je sprejelo to odločitev samo v treh urah, kot je pojasnil. Preden dobimo politične komentarje, z nami je gospod Han iz SD-ja, koalicijski partner, tudi predstavnika opozicije, gospod Vrtovec, gospod Lisec iz SDS-a, pojdimo najprej v Maribor. Z nami je namreč pravnik Jurij Toplak, lahko bi rekli tihi zmagovalec današnje odločitve na Vrhovnem sodišču. Pisal je namreč pravna mnenja za državljana Vilija Kovačiča. Gospod Toplak, kaj vi pravite na potezo predsednika vlade? Odstopil je, obenem pa povedal nekaj krepkih na račun Vrhovnega sodišča, češ da je bila današnja odločitev sprejeta samo v treh urah.
JURIJ TOPLAK (Pravna fakulteta Univerze v Mariboru): Dober večer. Današnja sodba Vrhovnega sodišča je izjemna prelomnica za Slovenijo. Vrhovno sodišče je dalo sporočilo, da je treba pravila spoštovati. Vsem akterjem pri volitvah in referendumih in tudi državi, da tudi država mora pravila spoštovati, če ne bo prišlo do razveljavitve referenduma ali volitev v bodoče in to je zelo velik korak za slovensko demokracijo.
SLAK: Velik korak za slovensko demokracijo. Je tudi odstop predsednika vlade Mira Cerarja po takšni odločitvi ali se je to enostavno moralo zgoditi, gospod Vrtovec?
JERNEJ VRTOVEC: To se je žal zgodilo dve leti prepozno, namreč v zadnjih dveh letih ta vladna koalicija ni sprejela nobenih ukrepov, ki bi pomenili dolgoročno stabilnost Slovenije, razvoj. Imamo zdravstvo, ki je razsulu. Nismo sprejeli delovno-upravne zakonodaje. Poslovno okolje je zelo okorno in tudi davki so previsoki in nizke plače napram evropskim, drugim evropskim državam in predsednik vlade je v bistvu zamudil veliko priložnost, da bi odstopil že dve leti nazaj. Drugič pa je, druga stvar, pomembna ob tem pa je tole, da predsednik vlade s to današnjo PR potezo rešuje zlasti volitve, pa svojo stranko, da sploh pride v državni zbor.
SLAK: Gospod Han, ste bili seznanjeni s tem? Je predsednik Židan vedel, kaj se bo zgodilo?
MATJAŽ HAN: Ne. Glede na to, da sem prišel v studio 5 minut pred novinarsko konferenco in sva sedela s predsednikom naše stranke na kavi, predsednik naše stranke ni vedel, da bo odstopil. Seveda na neke izkušnje smo predvidevali, da bo, ob desetih zvečer nimaš vsakič novinarske konference, da se bo nekaj naredilo. Predsednik vlade je odstopil, dva projekta glavna, bom rekel, ki jih je stavil, se pravi SMC kot svoje, bom rekel, paradne konje, to je zdravstveni sistem pa
•et; Drugi Tir
drugi tir, sta mu padla v vodo in jaz razumem to, kot, bom rekel, kot demokratična gesta, tako da gremo na volitve. Verjetno bodo volitve malo pred 10.6., odvisno zdaj od procedure v državnem zboru.
SLAK: Ampak predsednik vlade je bil kritičen do koalicijskih partnerjev, ne. Tudi do vas. Vi ste bili del zgodbe in kot je dejal v tem nastopu na tiskovni konferenci, to bomo tudi še slišali, ne, ste mu metali polena pod noge, ste ga zavirali.
HAN: Pri
drugem tiru mogoče je pozabil, Socialni demokrati nismo zavirali. Prvič, vemo, da
drugi tir potrebujemo. Bili smo skeptični do dogovora z Madžari. In tretjič glede Vrhovnega sodišča. Pač sodišče je treba spoštovati. Upam, da niso zdaj sodišča krivosodje in tako naprej. Sodišče je treba spoštovati. In tretje, ne, ta fiasko okrog tega zabojnika in te makete, ne, to so se spomnile PR službe v SMC-ju. Če bi mene vprašali, do tega zabojnika nikdar ne bi prišlo in zdaj se je to naložilo v dveh dneh in zadeva je eskalirala.
SLAK: Ampak prevzemate pa politično odgovornost? Ves čas ste bili del te vlade, tudi za ta fiasko na referendumu?
HAN: Absolutno Mislim poglejte, na referendum smo
SLAK: Za ti odločitvi?
HAN: Za Tako bom rekel, da se bom malo umiril. Koalicijska stranka smo bili. Prevzemamo in dobre in slabe zadeve okoli tega, okoli te vlade. Res pa je, da nam je bilo velikokrat očitano, mi smo veliki, vi ste manjši, pa vendarle na koncu 10. junija bodo ljudje ocenili, kdo je imel bolj prav in kdo, kateri stranki se bolj zaupa.
SLAK: No, naj povem, da je tale prazen stol namenjen bil poslancu DeSUS-a. V oddajo smo povabili kateregakoli poslanca Erjavčevega DeSUS-a, vendar so nam odgovorili, da v nocojšnji oddaji ne bodo sodelovali. Morda pa je razlog za to, da nimajo poguma, da bi zdaj, ko je referendum padel, predsednik vlade odstopil, pojasnjevali, kako so lahko sodelovali pri projektu izgradnje
drugega tira, za katerega soodgovornost nosi tudi Erjavčev DeSUS, saj zaradi njega ali ravnanja predsednika vlade Cerarja v tem primeru Karl Erjavec in ostali ministri DeSUS-a niso odstopili. Samo tako bi se lahko rešili politične odgovornosti za fiasko tega projekta. Gospod Lisec, danes po obravnavi na sodišču, je takrat še predsednik vlade Miro Cerar dejal, ne, lahko je bilo Viliju Kovačiču, Za njem je stala SDS.
TOMAŽ LISEC: No, saj smo pričakovali, da je za vse v tej državi kriv SDS. Ampak jaz sem zelo presenečen, glede na to, da je šlo danes za redno sejo vlade, po kateri po mojih informacijah ni bilo govora o
drugem tiru in o sodbi Vrhovnega sodišča, potem pa pride užaljeni deček, predsednik vlade na tiskovno konferenco in reče, vsi drugi so krivi in to odstopam. In to je predsednik vlade, ki je svojo paradigmo v predvolilnem času gradil na tem, da je potrebno spoštovati pravno državo, da je potrebno spoštovati sodbe sodišč. In ko mu ena sodba sodišča ni všeč, predsednik vlade, namesto da bi bil kot resen in trezen politik odgovoren do svoje države, odstopi. To je popolnoma neodgovorno delovanje predsednika vlade.
VRTOVEC: Celotna zgodba pri
drugem tiru je bila že od samega začetka napačno vodena, ne. Zlasti pa ni toliko pomembna zdaj politična odgovornost, kot tudi finančna. Namreč včeraj smo izvedeli, da je vlada v ta projekt pa tudi podjetje T2 , tudi podjetje, ki se ukvarja z izgradnjo
drugega tira, že rezerviralo in obravnavalo 100 milijonov evrov za pripravljalna dela in tako naprej. Pa še 100 tisoč evrov za to, ta zabojnik. Ključno je, kdo bo to plačal. Mi nimamo zakonske podlage. Zakon o
drugem tiru ne velja. Še enkrat bomo šli na referendum, oškodovali davkoplačevalce. Nismo tako bogata država, da se igramo z davkoplačevalskim denarjem na takšen način, kot se je na način igrala ta vladajoča koalicija in tukaj gre za politično odgovornost in tudi finančno odgovornost teh posameznikov.
SLAK: Gospod Han.
HAN: Zdaj jaz bi samo tako rekel, da ne bi Tukaj imamo dve stvari. Dejstvo je, da Slovenija
drugi tir potrebuje.
VRTOVEC: To ni noben rekel, da ga ne.
HAN: Ne, ne, samo pravim. Dejstvo pa je, da je lahko
drugi tir na drugačen način, brez zakona in ceneje zgradimo. To se vsi verjetno strinjamo.
VRTOVEC: Samo bi ste bil v vladi, ne.
HAN: Ja, glejte. Mi smo bili v vladi, prevzemali odgovornosti. Jaz sem tudi glasoval za zakon. Jasno povedal, da kar se tiče Madžarov in dogovora z Madžarom bomo čakali, da bomo videli ta dogovor. Jaz sem na tisti zaprti seji glasoval proti temu dogovoru z Madžarom, proti tistim desetim točkam. In vpliv, hvala bogu kot poslanec na vrhovno sodišče nimam, to se strinjate. Kar se tiče pa zabojnika in te šlamastike, ki je nepomembna finančno, je pa simbolno bila pomembna, pa ni nobeden vedel. To je vedel verjetno
SLAK: ampak ne, ne. Počakajte malo
VRTOVEC: 100 tisoč evrov, kolikor stane ta zabojnik, bi lahko naredili 20 operacij kolkov.
HAN: Ja. Ne, tukaj imamo pa zdaj primerjav veš koliko.
SLAK: Glejte, da ne bomo šli zdaj mi na politično, da tako rečemo, demagogijo.
HAN: Ja, tako. Jasno.
SLAK: Meni se pa zdi, ne, da ta maketa simbolizira nekaj povsem drugega.
HAN: Tako.
SLAK: Simbolizira to, da se je ta vlada
HAN: ja, se strinjam
SLAK: katere član ste tudi vi, gospod Han, bil, nobenega poslanca DeSUS-a, še enkrat, ni, ki bi bil pripravljen, tako kot vi, usesti se in tako naprej, prazen stol je, se pravi, niso pripravljeni prevzemati politične odgovornosti pred javnosti, problem je v tem, da se je vlada odločila, gospod Han, po mojem mnenju, pa po mnenju kar veliko gospodarstvenikov, ljudi, s katerimi sem govoril
HAN: ja, ja
SLAK: da za milijardo velik projekt ustanovi posebno podjetje z dvema zaposlenima, ki potem v bistvu funkcionira tako in je ustvarila na ta način takšen položaj, da lahko preko svetovalnih pogodb se pere denar za raznorazna, takšne in drugačne svetovalce. In pogovarjal sem se z enim od uglednih gospodarstvenikov in dejal mi je, povejte mi, v kateri resni državi ustanoviš firmo z dvema zaposlenima, ki bo vodila milijardni projekt. To se mi zdi problem, da je bilo vse nastavljeno tako, da bi se zopet lahko napajale politične stranke, ki so blizu vladi, preko tega projekta. Izvolite.
HAN: Jaz se z vami, bom rekel, tukaj strinjam. Tudi ne bom zdaj povedal, kaj smo mi v zaprtih sobah govorili. Dejstvo je, da smo imeli skeptiko do tega 2TDK, pa čeprav smo zakon podprli, vendar nam je bilo rečeno, tole moramo narediti, drugače ste proti temu, ne bomo dobili evropska sredstva, ne bomo dobili tega, ne bomo dobili onega in mi smo zadevo na nek način skoz supertirali, tako da smo glasove devali. Se strinjam. Vendar, vendar smo rekli, mi imamo še zadnjo rezervno padalo, ko bo prišla ratificiran državni dogovor med Madžari in med Slovenijo. Ko je prišlo to na mizo in ko sem jaz prebral deset točk, sem bil jaz proti. To mi seveda Zaradi tega seveda nisem nič bolj odgovoren ali pa manj odgovoren. Dejstvo pa je, da ta zabojnik, ki sem ga jaz videl pred dvema dnevoma prvič na televiziji, je meni ratalo slabo doma, ko sem videl, kako so štirje ministri prišli ta zabojnik odpirat. Ta zabojnik je za moje pojme samo za sladoledarje.
SLAK: Ampak poglejmo še, preden nadaljujemo, poglejmo še izjavo Mira Cerarja.
CERAR: Sam vedno zagovarjam, da je treba sodne odločbe spoštovati. Sem bil pa zelo presenečen, ko sem bil danes kot predsednik vlade povabljen kot priča pred Vrhovno sodišče in tri ure, manj kot tri ure, manj kot tri ure po mojem pričanju, je sodišče že izreklo svojo odločitev in prej smo nekaj mesecev čakali na te odločitve, danes pa manj kot tri ure po mojem pričanju. Ampak kot rečem, sodbe je treba spoštovati.
SLAK: Gospod Toplak, kaj pravite na tole kritiko sodbe pravnika Mira Cerarja, ne? Vi ste spisali argumente, s katerimi ste prepričali vrhovno sodišče, da odloči tako, kot je. Mnogi pravijo, da je šlo za nesorazmeren ukrep, ne. Porabila je vlada samo nekaj, okrog 90 tisoč evrov. S čim ste prepričali sodišče in kako komentirate, da predsednik vlade, ki je tudi pravnik, takole komentira odločitev Vrhovnega sodišča.
TOPLAK: Zdaj najprej v zvezi s tem, da je sodišče že po treh urah izreklo sodbo. To je povsem običajno. Običajno sodišča še prej, ko končajo obravnavo, lahko čez 15 minut že izrečejo odločitev, zato ker so vse pisne vloge že pred tem je sodnik naštudiral, tako da to ni seveda nič posebnega. V zvezi s tem, s čem je bilo sodišče najbolj prepričano, pa je, Slovenija se je zavezala mednarodnim pravilom, mednarodnim kodeksom Sveta Evrope in ta pravila so del naše Ustave. Res je, vlada se je sklicevala, spoštovali smo zakon. Ampak spoštovati je treba tudi Ustavo in mednarodna pravila, ki so del te Ustave. To pravniki vemo. Zdaj v teh pravilih pa piše, kako se, je treba, kako je treba voditi kampanjo in da mora biti uravnotežena. Vlada mogoče, verjamem, mogoče pa res ni poznala teh pravil takrat, ko je sprejela sklepe, ampak dva dni zatem jih je, je ta pravila izvedela zato, ker je Vili Kovačič dva dni za sprejemom sklepa, predno se je denar začel porabljati, opozoril vlado na ta pravila Sveta Evrope in vlada je to ignorirala in denar trošila med kampanjo in kampanja je peljala v nasprotju s temi pravili.
SLAK: Gospod Lisec, povejte mi zdaj. Največja opozicijska stranka, obtožba, da ste vi stali zdaj za tem. Je bila to prava poteza predsednika vlade, da je odstopil in kaj zdaj, ne? Ste za predčasne volitve čim prej ali okrog desetega junija?
LISEC: Ja, glede na to, da vemo kakšen je zakon o volitvah v državni zbor, bodo verjetno volitve tam okoli, od 15. maja do 15. junija. O tem se bo potrebno še odločiti. Sedaj pa za to trditev predsednika vlade, da zadaj stoji SDS, pa vemo kako je, to je ena mantra, ki jo leve tranzicijske stranke vseskozi ponavljajo. Ko jim kaj ne paše, je kriv Janez Janša oziroma SDS. Moram pa reči, da je zgodba glede
drugega tira tipična zgodba te vlade, predvsem pa tipična zgodba tega, ko dobimo na oblast nove obraze, ki v predvolilnem času obljubljajo vse mogoče, na primer predsednik Cerar je vseskozi govoril, pravna država, pravna država. Ko mu pa ena sodba Vrhovnega sodišča ni všeč, pa kot užaljeni mlad fantiček odstopi.
HAN: Jaz se samo Glede na to, da je rekel predsednik vlade, da da zdaj oblast ljudstvu, jaz predlagam, ker videl sem, da je tudi obvestil predsednika države, da speljemo po najhitrejšem postopku, da pridemo do dneva volitev. Mi imamo v tem parlamentu, tudi zaradi nekaterih poslancev SMC-ja 53 zakonov, ki so, bom rekel, finančno bremenijo naslednjo vlado, naslednje proračuna. Imamo problem arbitraže, imamo problem NLB-ja in to mora neka nova ekipa reševati.
SLAK: Ste tudi vi oboji za čim hitrejše predčasne volitve, če vas prav razumem?
LISEC: Čim prej, čim prej.
VRTOVEC: Čim prej. Volitve naj bodo čim prej, da končamo to agonijo in dobimo vlado, ki bo končno se ukvarjala s prihodnostjo.
SLAK: Ampak poglejmo še eno izjavo predsednika vlade o koalicijskih partnerjih.
CERAR: Smo bili cel mandat, še posebej s strani koalicijskih strank, v SMC-ju deležni hudih, hudih sprenevedanj glede zdravstvene reforme. Namesto da bi koalicijska partnerja pri tem pomagala, sta nas pri tem ovirala, kar je tudi dokazljivo. Nenazadnje smo morali pred kakšnim dobrim letom preglasovati oba koalicijska partnerja, da smo lahko sploh na vladi sprejeli nekatere ključne reformne zakone in jih poslali v parlament. Kljub vsem tem polenom pod noge, nagajanjem, sprenevedanjem smo od petih reformnih zakonov, ki so ključni, sprejeli štiri. In SMC bo vztrajala
SLAK: Povejte mi, gospod Han, kaj pravite zdaj na ta očitek?
HAN: Glejte, to ni enostavna zadeva, da predsednik vlade odstopi in jaz verjamem, da se je od te sekunde od desetih zvečer začela volilna kampanja.
SLAK: Tako je. Smo že v njej.
HAN: In smo v njej in zdaj je treba biti vendarle ta večer malo dostojanstven, treba prespati. Od jutri naprej bomo zavijali rokave vsi, tako tudi v Socialnih demokratih. Očitke, kdo je katerega preglasoval, ja, so nas preglasovali in žal nam je bilo preglasovali in če nas bi kdaj poslušali, mogoče do tega ne bi prišlo.
SLAK: Gospod Kovačič je zdaj z nami. Gospod Kovačič, kaj pravite, s svojo vztrajnostjo ste dosegli, da je predsednik vlade odstopil, da bomo šli še enkrat na referendum o
drugem tiru?
VILI KOVAČIČ: Ja, dober večer. Jaz pravim, da ni treba, da gremo na referendum. Naj umakne zakon, pa bo zadeva rešena. Zakaj bi v predvolilni kampanji referendum,
drugi tir izrabljali za obračunavanja. Dajmo se meniti o razvojnih projektih še drugih. V Sloveniji je infrastruktura, prometna, v zelo slabem stanju. O tem se pa nič ne govori. O samo tistih nekaj kilometrov, 10, 20 je važno za to, da se bo prva lopata zasadila, potem jih pa nič ne briga, ne, saj to so sami vedeli. Investicija je prenapihnjena, grozno prenapihnjena. To bi lahko delali za trikrat cenejše stroške, dvakrat hitrejše in brez škode za ljudi in za okolje. To sem jaz poudarjal, samo jaz nisem mogel v kampanji tega izraziti dosti jasno in dostikrat ponoviti, kajti v Sloveniji moraš tisočkrat ponoviti resnico, enkrat samkrat je pa dosti, če poveš laž, pa se prime. Zato, zato sem vesel, da je Cerar odstopil, se bova še v volilni kampanji srečala, kajti mi gremo na volitve. Davkoplačevalci se ne damo kot svoja stranka, kot svoja lista in v petek ob 11h bomo to ljudem tudi predstavili. Stranko bo vodil gospod Boštjan M. Zupančič, jaz bom pa podpredsednik in še drugi podpredsednik bo gospod Jože Duhovnik.
SLAK: Dobro.
KOVAČIČ: To je zaenkrat vse, kar o tem lahko povem.
SLAK: Dobro, če je to zaenkrat vse, kar o tem lahko
KOVAČIČ: drugače sem pa vesel tega odstopa.
SLAK: V redu, gospod Kovačič. Če je to vse kar zaenkrat lahko poveste, se vračamo v studio. Gospod Han, nova stranka na površju, ampak dajmo ostati pri tem
drugem tiru, razlog zaradi česar je odstopil predsednik vlade, ste vi tudi za to, da se umakne ta drugi, da vlada umakne ta drugi zakon in konec.
HAN: Nikdar nisem mislil, da se bom v kaki besedi z gospodom Kovačičem strinjal, ne, jaz mu želim srečno pot na volitvah, upam, da mu uspe. Ampak v tej stvari se pa mogoče strinjam, treba je preštudirati, ali se ta zakon umakne, ker se mi pa zdi res noro, da bi dali 4 milijone še enkrat za referendum.
SLAK: Z nami, med oddajo se nam je pridružil tudi gospod Loredan, vodja gibanja, ki bo v petek organiziralo protestni shod zaradi Milojke Kolar Celarc, najslabšega položaja v zgodovini zdravstva. Povejte mi, predsednik vlade je danes sicer odstopil, je pa v odstopni izjavi, ne, zopet pokril ministrico Milojko Kolar Celarc, označil je to zdravstveno reformo za enega od njegovih boljših projektov, če sem prav razumem, zdaj mi pa povejte, ali prav slišimo ali
DANIJEL BEŠIČ LOREDAN (ortopedski kirurg): Ja, zgleda da ne, ne. Jaz mislim, da je on na Luni, mi na Zemlji. Od zdravstvene reforme ni nič. Jaz ne vem, kje so štirje reformni zakoni. Novela zakona o zdravstveni dejavnosti ni reformni zakon, o pacientovih pravicah še manj. Mi od zdravstvene reforme nimamo danes nič. Čakalne dobe so jasne. Dostopnost pacientov je jasna. Odgovornost je tudi jasna. Je pa dejstvo, da bo zdravstvo zdaj paradni konj teh predčasnih volitev ali rednih volitev in celotne kampanje. Jaz bi samo rad, da se začnemo pogovarjati o vsebini in da po 20 letih zapeljemo v to, da se ta zdravstvena reforma prične.
SLAK: In bom napravil kar izziv. Res v dveh stavkih, se bomo na predvolilnih soočenjih tokrat res pogovarjali o vsebini, kaj je pravi problem zdravstva, ker zdravstvo je res v kolapsu?
HAN: Ja, zdaj se Lahko samo en stavek rečem, ne.
SLAK: Ja.
HAN: Jaz gledam televizijo in vidim, da POP TV pa vse televizije hodijo h gospodu Šarcu in ga sprašujejo, s katerim bo, ne, kaj bo delal in tako naprej. Odvisno je, kako se bomo vsi, vse stranke ukvarjale v kampanji z vsebino, ne pa s formo.
SLAK: In seveda tudi od nas novinarjev, da bomo postavljali prave vsebine.
HAN: Bravo.
VRTOVEC: Zdravstvo je eno od ključnih stvari v tej državi. Dolge čakalne vrste, problematika pri financiranju, korupcija in klientelizem. In če ne bo to naš fokus, reševanje problemov in ukvarjanje s prihodnostjo, potem bodo vse politične stranke in tudi medijski prostor padle na izpitu. V Novi Sloveniji imamo pripravljene programske sheme za zdravstvo, rešitev in verjamem, da bomo uspeli, ne.
SLAK: Predvolilna kampanja je res že v teku. Gospod Lisec.
LISEC: Ja, zelo na kratko. Vsebina mora končno dobiti prednost pred obliko.
SLAK: Kakšna vsebina bi morala biti? Prav gotovo bo ena ključnih tem, ne, reforma zdravstva. Mislim, da imamo pripravljeno že izjavo predsednika vlade Mira Cerarja na to temo, nimamo še. Kaj je ključni problem, ki ga mora rešiti politika v zdravstvu za konec?
BEŠIČ LOREDAN: Financiranje zdravstvenih storitev, ne, in kako bomo dobili denar na eni strani in kdo bo te storitve opravljal in za kakšno ceno. Zelo preprosto, kako denar zbrati v sistemu in kako ga razdeliti, da imajo pacienti nekaj do tega. Vse je jasno zunaj.
SLAK: Kaj pa javno-zasebno? Tukaj se tudi lomijo kopija.
BEŠIČ LOREDAN: Javno zdravstvo ne smemo enačiti z lastništvom javnih bolnic. Javno zdravstvo je pravica pacientov, uporabnikov, državljanov, da pridejo do storitev v najhitrejšem času, da dobijo kvalitetno storitev po najnižji možni ceni.
SLAK: Boste o tem govorili, samo malo preden dobi odgovor politika, na petkovem shodu? Ali ta shod bo ali ne zdaj v petek, glede na to, da je predsednik vlade odstopil?
BEŠIČ LOREDAN: Shod bo. Je prijavljen. Naš shod ima Ime vrnimo zdravstvo ljudem in druga teza politika naj končno prevzame odgovornost za to, da mi danes zdravstvenega sistema nimamo in da pacienti čakajo v čakalnih vrstah, toliko kot čakajo in da na koncu iz lastnega žepa vzamejo denar in plačajo storitev v integrirani samoplačniški ambulanti, ki je del tako imenovanega javnega zdravstva. Nedopustno.
SLAK: Za konec nam samo še povejte, ker se čas izteka. Kje bo ta shod, kdaj se bo začel in kako potekal?
BEŠIČ LOREDAN: V petek na TR3, pred parlamentom oziroma pred NLB, ob štirih do šestih. Podpisovali bomo peticije, ki smo jih sicer mislili predati predsedniku vlade. Verjetno jih tudi bomo, da končno vidi, da nihče se nima pravice postaviti nad zakon in nad ljudi. To je glavno sporočilo tega shoda.
SLAK: In lepa iztočnica za konec našega pogovora. Hvala vsem gostom, da ste se odzvali našemu vabilu. Bil je prelomen trenutek, zapisal se bo v zgodovino. Vsi smo sodelovali pri njem.
HAN: Imel sem srečo, da sem bil na POP TV-ju.
SLAK: Najlepša hvala vsem, da ste bili naši gostje.
HAN: Hvala lepa.

References: sodišče 
 sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče